Bondefangeri... Telenor har bestemt mange kunder, men de bliver om meget kort tid nogle kunder fattigere. Hvad Telenor Erhverv har budt mine forældre er simpelthen uacceptabel. Mine forældre skriver under på en rabataftale, der binder dem til Telenor Erhverv i 24 mdr. Da jeg finder ud af, at aftalen er for dyr i forhold til deres behov, undersøger vi mulighederne for at flytte selskab/abonnement. Vi får dog at vide, at de er bundet i 24 mdr. og eneste mulighed er, at flytte til Telenor Privat, idet de skal forblive i Telenor-regi. Jeg udfylder overdragelsesblanketter, men kommer beklageligvis til at bytte om på CVR og CPR. I fremsendelsesskrivelsen samt på blanketterne skriver jeg dog udtrykkeligt at der er tale om en flytning fra erhverv til privat. I første omgang acceptere Telenor blanketterne og sender bekræftelsesskrivelse samt efterfølgende faktura til mine forældre lydende på PRIVAT-abonnementer. Herefter ændre Telenor abonnementerne til ERHVERVS-abonnementer og oven i det, ændres abonnementerne til andre, dyrere abonnementer end de havde tidligere. Den eneste advarsel de får er "Vi bekræfter hermed, at dit abonnement ændres til Fri+Business...". Ingen indsigelsesfrist eller det der ligner, ingen grund til ændringen... intet. Mine forældre tror først, at det er en fejl, men efter at have modtaget faktura på erhvervsabonnementer, der ikke er hvad de har efterspurgt, ikke er hvad de havde før, er dyrere end hvad de havde, samt med fakturerede gebyrer for fremsendelse af ekstra faktura, kontakter de mig. Jeg kontakte så Telenor af flere omgange - hvor jeg allerede har brugt MEGET tid på at finde hoved og hale i hvad der foregår - får jeg at vide, at mine forældre slet ikke er bundet til Telenor Erhverv i 24, idet den tidligere rabataftale slet ikke er effektueret. Endvidere får jeg at vide, at jeg har udfyldt blanketterne forkert og at det er min skyld, at de private abonnementer er blevet ændret til erhverv. Telenor vil ikke kreditere de - efter min mening - fejlagtigt fremsendte faktura. Telenor vil ikke ændre abonnementerne. Hvis Telenor skal kreditere eller ændre noget, vil rabataftalen blive effektueret og mine forældre vil blive bundet til Telenor i 24 mdr. Jeg står meget uforstående overfor denne beslutning og ønsker, at blive kontaktet af vedkommende ved Telenor der har taget denne beslutning. Jeg får at vide, at jeg vil blive kontaktet af vedkommende inden for 24 timer. Ca 20 timer efter bliver jeg ringet op og får at vide at vedkommende har taget før fri pga. en privat aftale. Jeg anmoder endnu en gang om, at blive kontaktet af vedkommende –, idet man åbenbart ikke er mulighed for direkte kontakt –, hvorefter jeg får at vide, at vedkommende har fri kl. 16:00 til daglig. Problemet er så nu, at jeg har et lønnet job til kl. 16:00, hvor jeg ikke bare kan tage fri for at ringe til Telenor Erhverv. Responsen hertil er, at hvis Telenor Erhverv skal give sig, må jeg også give mig. Synes det er meget underligt at vedkommende kunne tage før fri grundet en PRIVAT aftale og derved ikke passe sit arbejde, men at jeg skal tage fri fra arbejde for, at indrette mig efter Telenor Erhvervs kontaktmulighed på 24 timer?! Det virker på mig, som om Telenor Erhverv på ingen måde er interesseret i at finde en løsning, der ikke udelukkende tilgodeser Telenor Erhverv.  Ovenstående er et KORT resume af en LAAANNNGGG trættende, irriterende og aldeles kedelig sag med Telenor Erhverv, men ikke desto mindre har jeg tænkt mig, at historien skal frem på div. medier og til Forbrugerombudsmanden, samt Teleklagenævnte, idet det kort sagt er bondefangefri, snyd, dårlig service mv. Sådan behandler man ikke sine kunder!!